Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 133/12/4404	Nové Zámky, 16.9.2014
EEČ : 2-33-116-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 7.3.2012, spisová značka 2 Pv 133/12/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V blokovom konaní na Obvodnom oddelení PZ Nové Zámky bola dňa 21.01.2012 postihnutá pre priestupok proti majetku podľa § 50 odsek 1 zákona Slovenskej národnej rady č. 372/1990 Zb. z 28.08.1990 o priestupkoch v znení neskoršie vydaných všeobecne záväzných právnych predpisov, za čo jej bola uložená pokuta vo výške 20,- €, dňa 14.02.2012 o 11.15 h v Obchodnom dome TEMPO Supermarket na Ulici J. Kráľa 7, v meste Nové Zámky, odcudzila jednu čokoládu Modré z neba, čím spôsobila poškodenému Coop Jednote Nové Zámky, spotrebnému družstvu Nové Zámky škodu vo výške 2,79 €.

Uznesením prokurátora Okresnej prokuratúry Nové Zámky zo dňa 7.3.2012, spisová značka 2 Pv 133/12/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Svojím uznesením sp. zn. 2 Pv 133/11 z 07.03.2012 som podľa § 216 odsek 1 Trestného poriadku podmienečne zastavil trestné stíhanie proti obvinenej XXXXX pre prečin krádeže podľa § 212 odsek 2 písmeno f) Trestného zákona. Tohto prečinu sa dopustila tak, že napriek tomu, že v blokovom konaní na Obvodnom oddelení PZ Nové Zámky bola dňa 21.01.2012 postihnutá pre priestupok proti majetku podľa § 50 odsek 1 zákona Slovenskej národnej rady č. 372/1990 Zb. z 28.08.1990 o priestupkoch v znení neskoršie vydaných všeobecne záväzných právnych predpisov, za čo jej bola uložená pokuta vo výške 20,- €, dňa 14.02.2012 o 11.15 h v Obchodnom dome TEMPO Supermarket na Ulici J. Kráľa 7, v meste Nové Zámky, odcudzila jednu čokoládu Modré z neba, čím spôsobila poškodenému Coop Jednote Nové Zámky, spotrebnému družstvu Nové Zámky škodu vo výške 2,79 €.
	Súčasne som týmto svojím uznesením podľa § 216 odsek 2 Trestného poriadku určil skúšobnú dobu na 2 roky. Toto moje uznesenie nadobudlo právoplatnosť dňa 22.05.2012.
	Po uplynutí uvedenej skúšobnej doby som skúmal, či obvinená v jej priebehu viedla riadny život, to znamená, či sa v tejto skúšobnej dobe dopustila ďalšieho trestného činu alebo čo aj len priestupku. V rámci toho som z Okresného riaditeľstva Policajného zboru v Nových Zámkoch, Obvodného oddelenia Policajného zboru Nové Zámky vyžiadal výpis z evidencie priestupkov Ústrednej evidencie priestupkov MV SR a z GP SR odpis registra trestov.
	Vo výpise z evidencie priestupkov Ústrednej evidencie priestupkov MV SR obvinená XXXXX nemá žiaden záznam. V odpise registra trestov z GP SR z 21.07.2014 má iba jeden záznam z 07.03.2012 práve v súvislosti s uvedeným podmienečným zastavením trestného stíhania.
	Tieto skutočnosti nasvedčujú tomu, že obvinená XXXXX sa v uvedenej skúšobnej dobe nedopustila žiadneho trestného činu a ani len priestupku. Preto konštatujem, že v tejto skúšobnej dobe viedla riadny život.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor